**NÁRODNÁ RADA SLOVENSKEJ REPUBLIKY**

**VII. volebné obdobie**

Číslo: CRD-1023/2016

### 113a

### Informácia

**o prerokovaní návrhu na vyslovenie súhlasu s Protokolom k Severoatlantickej zmluve o pristúpení Čiernej Hory (tlač 113) vo výboroch Národnej rady Slovenskej republiky v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zahraničný výbor Národnej rady Slovenskej republiky bol určený ako gestorský výbor k návrhu na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Čiernej Hory (tlač 113).

Predseda Národnej rady Slovenskej republiky rozhodnutím č. 128 z 27. mája 2016 pridelil predmetný návrh na prerokovanie týmto výborom Národnej rady Slovenskej republiky:

- Výboru Národnej rady Slovenskej republiky pre obranu a bezpečnosť a

- Zahraničnému výboru Národnej rady Slovenskej republiky.

Za gestorský výbor určil Zahraničný výbor Národnej rady Slovenskej republiky.

Výbor Národnej rady Slovenskej republiky pre obranu a bezpečnosť uznesením zo 7. júna 2016 č. 12

odporúča Národnej rade Slovenskej republiky

podľa čl. 86 písmeno d) Ústavy Slovenskej republiky

**v y s l o v i ť s ú h l a s**

s Protokolom k Severoatlantickej zmluve o pristúpení Čiernej Hory.

Zahraničný výbor Národnej rady Slovenskej republiky rokoval o predmetnom Protokole dňa 14. júna 2016 a neprijal uznesenie, nakoľko návrh uznesenia nezískal podporu potrebnej nadpolovičnej väčšiny všetkých členov výboru v súlade s § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Gestorský výbor rokoval 14. júna 2016 o spoločnej správy k návrhu na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Čiernej Hory (tlač 113a). Spoločnú správu neschválil, nakoľko výbor neprijal platné uznesenie v zmysle § 52 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Uznesením výboru zo 14. júna 2016 č. 16 poveril poslanca NR SR Mariána Kéryho, aby podľa § 80 ods. 2 zákona č. 350/1996 Z. z. o rokovacom poriadku v znení neskorších predpisov informoval Národnú radu Slovenskej republiky o výsledkoch rokovania a predložil návrh na ďalší postup.

Bratislava 14. jún 2016

František Šebej v. r.

predseda Zahraničného výboru

Národnej rady Slovenskej republiky